**ПарламентарнаСкупштина ОЕБС-а**

**Саопштење за јавност**

**Посланици гласају о састављању плана за глобалну катастрофу**

*Безбедност нуклеарне енергије, климатске промене, сајбер безбедност- приоритети на плану програма комитета*

Копенхаген, 29.јун 2011.- На првом законодавном састанку после земљотреса и цунамија у Јапану, ПС ОЕБС-а разматраћ ерезолуцију о нуклеарној енергији и безбедности и стварању глобалног система који координира спремност и реакцију на катастрофе.

Нуклеарна енергија је задужена за 35% струје у Европи, те резолуција истиче потребу за планирањем енергетске инфраструктуре која је осетљива на, угроженост животне средине и нуклеарну безбедност.”

,,У мојој земљи посведочили смо практично нестајању читавих заједница са мапе због нуклеарне катастрофе у Чернобилу,” изјавио је Серхиј Шевчук (Украјина), известилац комитета за економију и животну средину. Резолуција позива међународну заједницу да учествује у изградњи новог заштитног контејнмента у Чернобилу.

,,Сви морамо да научимо нове лекције из овогодишње катастрофе у Јапану,” рекао је Шевчук. ,,Са циљем спашавања више живота и убрзавања међународне помоћи потребно је да развијемо систем планирања приправности н аглобалне катастрофе.’’

Резолуција Комитета за економска питања, науку, технологију и животну средину позива на стварање глобалног система ради:

* Брзог обавештавања влада о природним катастрофама
* Прогнозирања катастрофа
* Координирања међународне помоћи оштећеним подручјима и
* Привлачења иностраних инвеститора да би се подстакао развој тешко оштећених заједница.

Недавном средњорочном проценом Уједињених Нација десетогодишњег Хјога програма за акцију усвојеног 2005.године, установљено је да и даље постоји забринутост око потребе за побољшањем координираности међународних напора да се припреми и реагује на природне катастрофе.

**Ефективнији ОЕБС кроз сарадњу путем економије, животне средине и технологије**

Резолуција такође укључује и тачке које позивају на:

* инвестирање у еколошки безбедне индустрије и технологије које штеде енергију
* већу економску сарадњу путем стварања отворених, интегрисаних тржишта
* већу сарадњу и размену информација у области сајбер безбедности.

Посланици 55 земаља чланица ОЕБС-а гласаће о резолуцији на годишњем заседању Скупштине у Београду које почиње 6. јула. Тема заседања је „Јачање ефектности и ефикасности ОЕБС-а – Нови почетак након Самита у Астани“.Уколико буде усвојена, резолуција ће бити укључена у Београдску Декларацију Скупштине, чија је намена утврђивање политике ОЕБС-а као и изградња националних законодавстава.

Годишње заседање Скупштине у Београду, укључујући дебате комитета и гласање, отворени су замедије и јавност. Заседање ће трајати од 6. до 10. јула. За више информација о Годишњем заседању, кликнути [овде](http://www.oscepa.org/index.php?option=com_content&view=article&id=1006:twentieth-annual-session-belgrade-2011&catid=36:annual-sessions&Itemid=64).

Парламентарну Скупштину ОЕБС-а чине 320 посланика из 55 земаља из Европе, централне Азије и северне Америке. Скупштина обезбеђује форум за парламентарну дипломатију, надгледа изборе и ојачава међународну сарадњу са циљем одржавања посвећености политичким, безбедносним и економским питањима, као и питањима заштие животне средине и поштовања људских права.

Контакт за медије:

Нил Сајмон

Директор Комуникација, ПС ОЕБС

neil@oscepa.dk

+45 60 10 83 80